**Μέρα 1η**

Καλημέρα παιδιά!!!

 Ελπίζω να περνάτε καλά και να μην αντιμετωπίζετε προβλήματα με τα μαθήματα που σας στέλνω. Μην ξεχνάτε! Δεν επιβαρύνουμε τους γονείς μας για να διαβάσουμε αλλά δίνουμε περισσότερη προσοχή στις οδηγίες. Αν πάλι κάτι δεν το καταλαβαίνουμε τότε το αφήνουμε πίσω. Σε λίγες μέρες θα είμαστε μαζί και ό,τι δεν καταλάβατε θα σας το εξηγήσω καλύτερα.

 Είμαστε στην ενότητα 10. Ανοίξετε τα βιβλία σας στη σελίδα 85 και διαβάστε το κείμενο με τίτλο: «Γλωσσική αυτοβιογραφία». Διαβάστε το δύο και τρεις φορές.

**Πιθανές άγνωστες λέξεις:**

 Τυραννίες: βάσανα

Μάδησα: αόριστος του ρήματος μαδώ. Βγάζω τα φτερά από κάποιο πουλί. Εδώ εννοεί ότι της τραβούσε τις τρίχες.

Στανιό: με το ζόρι, με τη βία.

Πέσι! Πέσι!: Ψάρια, ψάρια στα Ιταλικά.

Φροϊλάιν: δεσποινίς στα Γερμανικά.

Πλάκες: εννοεί μικρό πίνακα για να γράφεις πάνω με τα πετροκόντυλα.

Ναπολιτάνος: από την Ιταλική πόλη Νάπολη.

**Τώρα απαντήστε γραπτώς στο τετράδιο σας τις πιο κάτω ερωτήσεις σχετικά με το κείμενο.**

1. Πώς ο συγγραφέας κατάλαβε ότι μόνο οι άνθρωποι μπορούν να μιλούν;
2. Πώς έμαθε ότι υπάρχουν διάφορες γλώσσες;
3. Γιατί ο συγγραφέας έβαλε τα γέλια μόλις άρχισε να του μιλά ο δάσκαλος στην καθαρεύουσα;
4. Θεωρείτε ότι τα ζώα έχουν τη δική τους γλώσσα; Δώστε ένα παράδειγμα.

**Αυτό το κείμενο θα το έχετε ανάγνωση. Τα παιδάκια που διαβάζουν πιο λίγο θα έχουν μια οποιαδήποτε παράγραφο νομίζουν ότι μπορούν αν την μάθουν καλά. Αφού το διαβάσετε πολλές φορές βρείτε ένα γονιό σας και διαβάστε του ένα κομμάτι. Αν είναι ευχαριστημένος σημαίνει ότι η προσπάθεια σας είχε καλό αποτέλεσμα. Αν όχι, τότε πρέπει να το διαβάσετε περισσότερες φορές και πιο συγκεντρωμένα.**

 Στη σελίδα 87 στη δραστηριότητα 4 έχει ένα μικρό κείμενο στην καθαρεύουσα. Προσπαθήστε να το διαβάσετε δυνατά. Μετά υπογραμμίστε όσες λέξεις νομίζετε ότι ξέρετε. Βγάλατε νόημα για το τι λέει το κείμενο; Η Καθαρεύουσα ήταν ένας γλωσσικός τύπος που χρησιμοποιούσαν στα σχολεία και στις υπηρεσίες μέχρι και τη δεκαετία του 1970 όπου καθιερώθηκε η απλή δημοτική. Ήταν μια πολύ πλούσια γλώσσα στηριζόμενη πιο πολύ στα αρχαία Ελληνικά, αλλά μπορούσαν να την καταλάβουν μόνο οι μορφωμένοι. Έτσι καθιερώθηκε η απλή δημοτική που είναι κατανοητή από όλους αφού είναι η γλώσσα που μιλούμε καθημερινώς με όλο τον κόσμο.

 Στην ίδια σελίδα λύστε την άσκηση που ακολουθεί στη δραστηριότητα 4. Σίγουρα θα χρειαστείτε βοήθεια από ένα μεγαλύτερο, ένα λεξικό ή τον υπολογιστή.

**Άσκηση**

 **Βρείτε πιο ζώο είναι από τα αρχαία στα νέα Ελληνικά.**

Γαλή = μυς = όνος= αλέκτωρ =

Ιέραξ = γλαυξ = ιχθύς = άρκτος =

Κύων = λέων = ίππος = αλώπηξ =

 Από τα πιο πάνω σίγουρα θα καταλάβατε ότι η γλώσσα μας δια μέσω των αιώνων έχει εξελιχθεί και αλλάξει, αλλά παραμένει η ίδια. Τα Ελληνικά. Πολλές διάλεκτοι και γλωσσικοί τύποι που χρησιμοποιήθηκαν και χρησιμοποιούνται δεν ανήκουν σε άλλη γλώσσα αλλά στην ίδια. Έτσι τα Κυπριακά δεν αποτελούν ξεχωριστή γλώσσα αλλά διάλεκτο της Ελληνικής γλώσσας. Ανάλογα με την κάθε περιοχή της Ελλάδας αλλά και άλλων περιοχών που οι Έλληνες κατοίκησαν, υπάρχουν διάφορες διάλεκτοι. Τέτοιες είναι τα Κρητικά, τα Ποντιακά, Τα Γκρεκανικά, τα Θρακιώτικα κλπ. Το ίδιο ίσχυε και τα αρχαία χρόνια. Έτσι ένας Αθηναίος μιλούσε άλλη διάλεκτο από ένα Σπαρτιάτη. Η δική μας διάλεκτος (κυπριακή) και τότε ήταν δυσκολονόητη για πολλούς άλλους Έλληνες όπως και σήμερα.

 **Στην άσκηση 5 αφού βρείτε τα λόγια του δασκάλου και τα γράψετε, ακολούθως θα τα γράψετε 5 φορές στο «Γράφω και μαθαίνω» και θα βρείτε ένα μεγάλο να σας πει την ορθογραφία σας. Μετά με την βοήθεια του διορθώστε την και γράψετε 6 φορές το κάθε λάθος σας σωστά.**

Αυτά για σήμερα!!!

**Μέρα 2η**

**Καλημέρα παιδιά!!!**

Σήμερα ανοίξετε πάλι τα βιβλία σας στη σελίδα 85 και ξαναδιαβάστε μια φορά δυνατά το μάθημά σας. Ακολούθως πηγαίνετε στη δραστηριότητα 6 της σελίδα 87. Εδώ θα δείτε τις διαφορετικές σημασίες της λέξης «γλώσσα». Κυκλώστε στην άλλη σελίδα ποια από τις σημασίες εννοεί ο συγγραφέας στη φράση που παρατίθεται εκεί. Ύστερα γράψετε μια δική σας φράση που να περιέχει τη λέξη «γλώσσα» σε οποιαδήποτε από τις σημασίες της που περιγράφονται.

 Για παράδειγμα:

* Η γιαγιά μαγείρεψε ψαρόσουπα με γλώσσα.
* Το τσάι ήταν πολύ ζεστό και κάηκε η γλώσσα μου.
* Χτες με σταμάτησε ένας Άραβας και κάτι με ρώτησε στη γλώσσα του που όμως δεν κατάλαβα.

**Αόριστες αντωνυμίες**

 Αόριστες λέγονται οι αντωνυμίες που τις μεταχειριζόμαστε για ένα πρόσωπο ή πράγμα που δεν το ονομάζουμε γιατί δεν το ξέρουμε ή γιατί δεν θέλουμε.

Τέτοιες μπορεί να είναι: ένας, μία, ένα, κανένας , καμία, κανένα, κάποιος, κάποια , κάποιο, μερικοί, μερικές, μερικά, κάτι, τίποτε, κάμποσος, κάμποση, κάμποσο, κάθε, καθένας, καθεμιά, καθετί, ο τάδε και ο δείνα, άλλος, άλλη, άλλο.

**Παράδειγμα:**

Κάθε Καλοκαίρι πηγαίναμε σε **ένα** μέρος και βρίσκαμε **μερικούς** φίλους από το σχολείο.

Το «κάθε» δεν μας λέει ποιο Καλοκαίρι συγκεκριμένα. Το «ένα» δεν μας λέει ποιο μέρος είναι. Το «μερικούς» δεν μας λέει για ποιους συγκεκριμένους φίλους αναφέρεται. Δεν μας λέει τα ονόματα τους.

 **Στη συνέχεια για να εμπεδώσετε καλύτερα τις αόριστε αντωνυμίες να κάνετε την άσκηση 1 στη σελ. 23 στο Τ.Ε. Αφού την τελειώσετε να κάνετε την άσκηση 7 στο βιβλίο στη σελίδα 88. Τις αόριστες αντωνυμίες που λείπουν θα τις βρείτε στο κείμενο.**

**Για την άσκηση 8 δεν θεωρώ ότι θα χρειαστείτε βοήθεια. Είναι πολύ απλή με λέξεις της καθαρευόυσας που είναι κατανοητές και στη δημοτική διάλεκτο που μιλούμε σήμερα.**

**Μετά ανοίξετε το Τ.Ε στη σελίδα 23 στην άσκηση 2.**

Να θυμηθούμε το οριστικό και το αόριστο άρθρο.

 Τα **οριστικά άρθρα** τα χρησιμοποιούμε όταν μιλούμε για ένα συγκεκριμένο πρόσωπο, ζώο ή πράγμα.

Π.χ: Έρχεται **ο** φίλος μου. (τον ξέρουμε, είναι συγκεκριμένος)

 Γαυγίζει **το** σκυλί μας (μιλούμε για συγκεκριμένο σκυλί, το δικό μας)

  **Η** μητέρα σου σε ψάχνει. ( η συγκεκριμένη μητέρα, η δική σου)

Τα αόριστα άρθρα (ένας, μια ένα) δεν έχουν πληθυντικό και τα χρησιμοποιούμε για κάτι που δεν προσδιορίζουμε.

Π.χ: Έρχεται **ένας** φίλος μου. (ο οποιοσδήποτε φίλος μου)

 Γαυγίζει **ένα** σκυλί. (δεν λέμε ή δεν ξέρουμε ποιο)

  **Μια** μητέρα έψαχνε τον γιο της (μια οποιαδήποτε μητέρα)

**Δοκιμάστε τώρα να λύσετε την άσκηση!**

**Ακολούθως λύστε την άσκηση 3.**

Εδώ θα μάθουμε για το στερητικό -α που δίνει αντίθετη σημασία στα επίθετα. Για παράδειγμα: βιαστικός αβίαστος. Αν η λέξη που αλλάζει η σημασία της ξεκινά με φωνήεν, τότε το στερητικό – α γίνεται αν.

Για παράδειγμα: αλατισμένος ανάλατος.

Αυτά για σήμερα. Καλή ξεκούραση!!

**Μέρα 3η**

**Καλημέρα παιδιά!!!**

 **Σήμερα παιδιά θα γράψουμε έκθεση με τίτλο: «Μια ξένη γλώσσα που γνώρισα». Θα σας βοηθήσουν οι ερωτήσεις της Ραλούς στη σελίδα 24 στο Τ.Ε. Προσέχουμε!!! Δεν θα απαντήσουμε τις ερωτήσεις, αλλά οι απαντήσεις των ερωτήσεων μπορεί να γίνουν φανερές αν κάποιος διαβάσει αυτά που γράφουμε. Το ελάχιστο που θα πρέπει να γράψετε θα είναι μία με μιάμιση σελίδα. Μπορείτε να χρησιμοποιήσετε ένα πρόχειρο ή μια κόλλα για να γράψετε πάνω ιδέες και λέξεις που θα σας βοηθήσουν να γράψετε μια πιο ολοκληρωμένη ιστορία.**

* **Κάνω σωστές και ολοκληρωμένες προτάσεις.**
* **Κάνω σωστά παραγράφους.**
* **Προσέχω τα γράμματα μου.**
* **Χρησιμοποιώ επίθετα και εικόνες.**
* **Χρησιμοποιώ παρομοιώσεις και μεταφορές.**
* **Αν χρειαστεί κάνω διαλόγους.**
* **Διαβάζω ξανά αυτό που έγραψα και κάνω διορθώσεις όπου νομίζω ότι χρειάζεται.**
* **Όταν την τελειώσετε φυλάξετε την να μου τη δώσετε όταν ανοίξουμε.**

**Μέρα 4η**

**Καλημέρα παιδιά!!!**

Ανοίξετε τα βιβλία σας στη σελίδα 89. Σήμερα θα κάνουμε ένα ιδιαίτερο μάθημα για να γνωρίσουμε μια γλώσσα που χρησιμοποιούν άτομα που στερούνται την αίσθηση της ακοής. Αυτή η «γλώσσα» γι’ αυτούς είναι ένα μεγάλο παράθυρο επικοινωνίας με τον έξω κόσμο. Διαβάστε τώρα δύο – τρεις φορές το κείμενο**.**

**Πιθανές άγνωστες λέξεις:**

**Προνόμιο**: είναι ένα δικαίωμα που έχει κάποιος ή κάποιοι ειδικά και όχι οι άλλοι. Πχ Οι εγκλωβισμένοι μας έχουν το προνόμιο να εξυπηρετούνται πρώτοι στα νοσοκομεία.

**Βιντεοκασέτα**: παλιό μέσο αποθήκευσης βίντεο. Σήμερα δύσκολα μπορείς να βρεις μια ή ακόμα και τη συσκευή που την αναπαράγει.

**Ενταχθεί:** από το ρήμα εντάσσομαι. Μπαίνω σε μια ομάδα, γίνομαι μέλος. Ο Κώστας εντάχθηκε στην ομάδα στίβου του σχολείου του.

 **Αφού το διαβάσετε να κάνετε την άσκηση 1 του βιβλίου. Πρέπει να βάλετε τις προτάσεις στη σωστή σειρά ώστε να βγει με λίγα λόγια η περίληψη του μαθήματος. Θα βάλετε μόνο αριθμούς.**

 **Στη σελίδα 89 υπάρχει το αλφάβητο της νοηματικής γλώσσας. Δοκιμάστε να ανακαλύψετε τι γράφει στην άσκηση 3 του βιβλίου. Ακολούθως ζωγραφίζοντας γράψετε το όνομα σας στην άσκηση 4. Θα σας βοηθήσει και αυτό το βίντεο:** <https://www.youtube.com/watch?v=1zALsb4skcQ>

 **Στην άσκηση 5 παρόλο που σας ζητά να απαντήσετε με μια λέξη στην τρίτη και τέταρτη πρόταση αναγκαστικά, για να βγαίνει νόημα, θα απαντήσετε με περισσότερες.**

 Στη συνέχεια θα δούμε πως εκφράζουμε τον τρόπο απαντώντας στην ερώτηση Πώς.

**Διαβάστε τι λέει η Ραλού στη σελίδα 91.**

1. Με τροπικά επιρρήματα. (έτσι, αλλιώς, γρήγορα…)
2. Με εκφράσεις που δηλώνουν τρόπο. (μάνι μάνι, σιγά σιγά, όπως και να έχει…)
3. Τροπικές μετοχές σε – οντας και – ώντας.
4. Λέξεις που συνοδεύονται με προθέσεις. (με λύπη, χωρίς θυμό, κατά βαρβάρων…)

**Τι είναι οι προθέσεις;**

Διαβάστε στη σελίδα 91 στο καφέ κουτάκι.

**Άσκηση**

**Επειδή το βιβλίο δεν έχει κάποια άσκηση με προθέσεις λύστε αυτή που θα σας βάλω εγώ.**

……..να πάω στη γιαγιά μου στο χωριό έπρεπε να ξυπνήσω ………. νωρίς και ………….. καθυστέρηση να πάρω τα πράγματα μου και να τα βάλω στο αυτοκίνητο. Ταξιδεύοντας, στη συνέχεια, ……….. την ορεινή Λεμεσό έφτανα …….. το χωριό Μονάγρι. Από εκεί οδηγούσα………. τον Άγιο Γεώργιο και έστριβα δεξιά οδηγώντας προσεκτικά …….. το χωριό της γιαγιάς μου. Πολλές φορές με έβλεπε απότομα …………… να το περιμένει και τρελαινόταν από τη χαρά της.

**Μετά δείτε αυτό**: <https://www.youtube.com/watch?v=ZHPCVLQ1XX4>

**Μέρα 5η**

**Καλημέρα παιδιά!!!**

 Χτες μείναμε στη σελίδα 91. Αφού της ξαναρίξουμε μια ματιά μαζί με αυτά που σας έγραψα για το πώς εκφράζουμε τρόπο, γυρίστε σελίδα και λύστε την άσκηση που ακολουθεί. Μετά να κάνετε την άσκηση 6 και 7. Είναι εύκολες. Αυτό που θα γράψετε στην άσκηση 7 θα το έχετε ορθογραφία.

 Αφού τα κάνετε αυτά ανοίξετε το Τ.Ε στη σελίδα 25 για να κάνουμε τις ασκήσεις 1 και 2.

* Στην άσκηση 1 μας δίνει μια λέξη που ταιριάζει και στις δυο προτάσεις που ακολουθούν. Εμείς όμως θα την βάλουμε μόνο στην πρόταση όπου λέξη που μας δίνεται είναι τροπικό επίρρημα, δηλαδή απαντά στην ερώτηση Πώς.

**Πάρτε για παράδειγμα την πρώτη άσκηση.**

1. **(καλά)**

\_ Διάβασε τα νέα στην εφημερίδα. (επίθετο μην το βάλετε)

\_ Καθόταν στην τελευταία σειρά και δεν έβλεπε τον πίνακα **καλά** ( εδώ είναι τροπικό επίρρημα γι’ αυτό να το βάλετε. Απαντά στην ερώτηση Πώς. Πώς δεν έβλεπε τον πίνακα; )

* Στην άσκηση 2 θα συμπληρώσετε με της τροπικές μετοχές σε -οντας και -ώντας. Προσέχετε την ορθογραφία.

**Αγαπητά μου παιδιά σας χαιρετώ και ελπίζω να βρεθούμε σύντομα.**